Film-trailer: Ny vild trailer til superskurkefilmen "Suicide Squad" med Jokeren!
20-01-16 10:19 | Kilde: YouTube
suicide squadJokersuperheltetegneseriefilmatisering
Trailer: Ny vild trailer til superskurkefilmen "Suicide Squad" med Jokeren!
Warner Bros. har netop udsendt den nye trailer til "Suicide Squad", der har noget så usædvanligt som en superskurkegruppe i fokus.
Filmen følger bl.a. skurkene Deadshot (Will Smith), Rick Flagg (Joel Kinnaman), Harley Quinn (Margot Robbie), Captain Boomerang (Jai Courtney), Killer Croc (Adewale Akinnuoye-Agbaje), El Diablo (Jay Hernandez) og Jokeren (Jared Leto).
DC Comics-tegneserien om "Suicide Squad" blev skabt i 1959, og gruppen har udover ovennævnte også bestået af bl.a. Bane, Killer Frost, Poison Ivy, og Deathstroke.
Filmen instrueres af David Ayer og kan ses i biograferne 11. august. Se traileren herunder.
Ny vild trailer til superskurkefilmen "Suicide Squad" med Jokeren!
Babo20-01-16 10:36
Jeg var frisk allerede efter den første trailer, men efter denne trailer, er det muligt at jeg køber to billetter. Deadpool og Suicide Squad er nok de to superheltefilm, jeg glæder mig mest til i år, selvom jeg ikke er i tvivl om, at Cap 3 og Doctor Strange bliver fede også.
Det ser ud til, at alle får lov til at udfolde sig og at det ikke bare blive en "Will Smith og de andre gutter", hvilket jeg var lidt bange for, da jeg så at han var blevet casted.
Det eneste jeg ikke er helt nede med i filmen, er den mere slutty udgave af Harley Quinn, jeg foretrækker klart den oprindelige udgave i en heldragt og at Katana åbenbart er en skurk - I alle udgaver af hendes figur, som jeg kender til, er hun en helt.
Bruno20-01-16 10:41
En DC film der har humor, bare det punkt gør at jeg glæder mig.
MOVIE100020-01-16 10:48
Den ser i hvert fald bedre ud end "Batman v. Superman: Dawn of Justice".
Kruse20-01-16 10:53
Der var en bruger på Reddit, der bemærkede, at det er lykkedes Ayer at give Jai Courtney karisma, det i sig selv er lidt af en præstation, især med hans roller i Die Hard 5 og Terminator Genisys i tankerne.
Bruno20-01-16 11:03
Syntes den eneste de falder helt ind med hendes rolle er Margot Robbie, ligner en meget tro kopi af tegne serien, helt sikkert en jeg glæder mig til at se :)
Geekalot20-01-16 11:17
Genial trailer, og ja jeg ser dælme også mere frem til den her end B v S, den her trailer sælger også figurene meget bedre, vi ser dem alle ha en aktiv del.
Genialt musik valg.
Elwood20-01-16 11:41
Om den har (god) humor, ved jeg ikke, men i det mindste er der lagt op til lidt leg og fest - noget, som virkelig manglede i Man of Steel, og som vi nok heller ikke får så meget af i Batman v Superman.
Riqon20-01-16 12:34
Jeg vil ihvertfald lege og feste med Margot Robbie, så kan I andre nørde over resten.
Babo20-01-16 13:16
Vi nørder og fester over det hele!
Elwood20-01-16 13:27
Same as Babo.
Åkepool20-01-16 15:18
Du kan få hende bagefter mig Åkepool. Aftale?
Babo20-01-16 15:39
Jeez, da jeg så traileren i morges på WB's officielle Youtube-kanal, var den set cirka en halv million gange, nu er den blevet set 4,2 millioner gange.
Bruno20-01-16 16:27
Jeg ved, det er småligt, men jeg hader stadigvæk den tatovering.
Riqon20-01-16 16:58
Der skal virkelig noget til, for at få mig til at se frem til en superhelte-film. Overraskende nok har denne trailer, på trods af mit kæmpe superhelte-lede, gjort det. Det ser jo vildt fedt ud! Alle superhelte-film, der ikke er del af Avengers-universet, gør nok bare mere for mig.
benjamin5120-01-16 17:16
Benjamin: Superskurke-film, ikke superhelte ;)
Rasmus Drews20-01-16 17:19
Rasmus, Batman er med i filmen. :p
Bruno20-01-16 17:36
Hmm - er jeg den eneste der synes den ser temmelig ligegyldig ud?
Dolphinfriendly20-01-16 19:02
Babo20-01-16 19:05
Ret ligegyldig, ja. Jeg behøver ikke at se den i biografen i hvert fald.
Riqon20-01-16 22:08
Er de fleste superhelte-film ikke ret ligegyldige dybest set? Så synes egentlig det er fedt, at man så bare vælger, at gå amok i ren voldseskapisme. Hellere det end flere vage Thor, Iron Man, Captain America og Avengers sequels...
benjamin5120-01-16 22:32
Ved ikke om den ser voldsomt meget mere ligegyldig ud end en del andet. Men imponeret var jeg ikke eller følte et kald via biografen for at se den.
T. Nielsen20-01-16 22:45
Det er nu heller ikke fordi, jeg ser voldsomt meget frem til den. Jeg har ingen intentioner om at se den i biografen i al fald. Ikke desto mindre virker den da til at være et frisk pust i en lidt gennemtærsket genre. Så ses, det skal den, når den kommer på blu-ray altså... (Og, Rasmus, undskyld, det er selvfølgelig super-SKURKE, vi har med at gøre ;-D).
benjamin5120-01-16 22:59
Der er godt nok langt imellem de gode historier i genren. Jeg skipper nok også denne i biffen, medmindre jeg bliver overbevist af rigtig god omtale.
Babo20-01-16 23:09
Og vil jeg se Bad Guys på "fredsbevarende" mission, så slår The Dirty Dozen alligevel det meste;-)
T. Nielsen20-01-16 23:21